Daily View – (P.M.) – บล.กสิกรไทย
Daily View - (P.M.) - บล.กสิกรไทย
20 ก.ย. 2559

เดินเกมกลยุทธ์บ่าย
สรุปภาวะตลาดเช้า
– SET Index ปรับลดลง 19.29 จุด (-1.29%) ปิดภาคเช้าที่ 1,473.44 จุด ด้วยมูลค่าการซื้อขาย 28,157.78 ลบ.
– Most Positive Impact: U (0.58 จุด) BIGC (0.17 จุด) TTA (0.05 จุด)
– Most Negative Impact: PTT (-1.18 จุด) TRUE (-1.04 จุด) ADVANC (-0.92 จุด)
 
แนวโน้มตลาดบ่าย
– ช่วงเช้าวันนี้ SET Index ปรับฐานลงแรง หลังจากที่ขึ้นติดต่อกันมา 5 วัน นำโดยหุ้นกลุ่มใหญ่ทั้ง 3 กลุ่ม ได้แก่ พลังงาน ธนาคารพาณิชย์ และไอซีที จึงมีความเป็นไปได้ว่ามาจากแรงขายของนักลงทุนสถาบันในประเทศและนักลงทุนต่างชาติ
– ตลาดให้น้ำหนักต่อผลการประชุม BoJ ในวันที่ 21 ก.ย. และผลการประชุม FOMC ในวันที่ 22 ก.ย. นี้ โดยตลาดคาดว่า BoJ จะมีการใช้นโยบายผ่อนคลายทางการเงินเพิ่มเติม หลังจากที่การเติบโตเศรษฐกิจและอัตราเงินเฟ้อของญี่ปุ่นยังไม่ถึงเป้าหมายที่วางไว้ ในส่วนของผลการประชุม FOMC ตลาดยังคาดว่าจะ Fed คงอัตราดอกเบี้ย และขนาดวงเงิน QE ที่ระดับเดิม
– หาก BoJ ไม่มีการดำเนินมาตรการเพิ่มเติม จะสร้างความผิดหวังให้นักลงทุน เป็นปัจจัยลบต่อสินทรัพย์เสี่ยงรวมถึงตลาดหุ้นไทย นอกจากนี้ยังมองว่า Fed มีโอกาสสูงที่จะปรับขึ้นดอกเบี้ยภายในปีนี้ ซึ่งก็นับเป็นปัจจัยกดดันตลาดหุ้นไทยเช่นกัน
– ประเมิน SET Index ในช่วงบ่าย น่าจะแกว่งอยู่ในกรอบ 1470-1480 โดยกลยุทธ์การลงทุนยังเหมือนเดิม คือ เลือกหุ้นที่ได้ประโยชน์จากการอ่อนค่าของค่าเงินบาท ชื้นส่วนอิเล็กทรอนิกส์ KCE หุ้นที่ได้ประโยชน์จากดอกเบี้ยขาขึ้น BLA หุ้นกลุ่มที่ลงมากกว่าและมี Upside สูง โรงพยาบาล BH CHG
หุ้นแนะนำ: BLA MEGA KCE BH CHG
หุ้นเก็งกำไรระยะสั้น: –
 
Alternative Trading:
– SET50 Futures : รอดูการเคลื่อนไหวในกรอบ 932-943 จุด